hotchpotch/miracl-hf-unified huggingface dataset:
ঋষিকেশ মুলগাভকর
এয়ার চীফ মার্শাল ঋষিকেশ মুলগাভকর ১৯৭৬ সালের ১ ফেব্রুয়ারী থেকে ১৯৭৮ সালের ৩১ আগস্ট পর্যন্ত ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেন। ঋষিকেশ ১৯৪০ সালের ৩০ নভেম্বর রাজকীয় ভারতীয় বিমান বাহিনীতে কমিশনপ্রাপ্ত হন।
১৯৪০ সালে কমিশন পাওয়া ঋষিকেশ নং ১ স্কোয়াড্রনে জাপানের বিরুদ্ধে যুদ্ধে জড়িয়ে পড়েছিলেন। নং ১ স্কোয়াড্রন তখন বার্মার তুঙ্গু এয়ারফিল্ড থেকে যুদ্ধ পরিচালনা করতো। ঋষিকেশ এরপর নং ১০ স্কোয়াড্রন এবং নং ৪ স্কোয়াড্রনে নিয়োগ পান ফ্লাইং অফিসার হিসেবে। নং ৪ স্কোয়াড্রনে ঋষি হারিকেন এবং স্পিটফায়ার বিমান চালান। বার্মা ফ্রন্টে ঋষি মোট ২৮০ ঘণ্টা উড্ডয়ন করেন যেখানে তিনি বেশ কয়েকটি সফল বম্বিং করেন।
শিবশঙ্করী
শিবশঙ্করী (জন্মঃ ১৪ অক্টোবর ১৯৪২) একজন জনপ্রিয় তামিলভাষী লেখিকা।
শিবশঙ্করী মাদ্রাজে জন্ম নেন। তারা ছিলেন ১২ ভাই বোন, তিনি শ্রী রামকৃষ্ণ সারদা বিদ্যালয়ে পড়েন।এরপর তিনি সিয়েট কলেজ ফর উইমেনে পড়েন।
তার লেখা একটি উপন্যাস এর উপর ভিত্তি করে ১৯৮১ সালে ৪৭ নাটকাল নামের একটি তামিল চলচ্চিত্র বের হয় যেটি কে. বলচন্দ পরিচালনা করেছিলেন এবং চিরঞ্জীবী ও জয়প্রদ মুখ্য ভূমিকায় অভিনয় করেছিলেন।
৪৭ নাটকাল
৪৭ নাটকাল (বাংলাঃ ৪৭ দিন) ১৯৮১ সালে মুক্তিপ্রাপ্ত একটি তামিল চলচ্চিত্র যেটি কে বলচন্দ পরিচালনা করেন। এতে অভিনয় করেন চিরঞ্জীবী, জয়প্রদ, শরৎ বাবু এবং রমাপ্রভা। অভিনেত্রী সারিতা চলচ্চিত্রটিতে অতিথি চরিত্রে ছিলেন। এটি ছিলো চিরঞ্জীবীর প্রথম তামিল ভাষার চলচ্চিত্র। চলচ্চিত্রটি লেখিকা শিবশঙ্করী এর লেখা একটি উপন্যাস অবলম্বনে তৈরি। এই চলচ্চিত্রটি একই সঙ্গে তেলুগু ভাষায় "৪৭ রোজুলু" নামে শুটিং করা হয়েছিলো।
অভিনেত্রী সারিতা একটি ছোটো শহরে বৈশালী (জয়প্রদ) নামের এক নারীকে দেখতে আসে, কারণ সে বৈশালীর বাস্তবজীবন ভিত্তিক একটি চলচ্চিত্র নির্মাণ করতে চায়। বৈশালী সারিতার ওপর রুষ্ট হয়ে যায়। বৈশালীর জীবনকাহিনী তার ভাই বলা শুরু করে যে বৈশালীর একজন ফ্রান্সপ্রবাসী পুরুষের সঙ্গে বিয়ে হয় যে বিয়ে মাত্র ৪৭ দিন টিকে ছিলো।
বৈশালীর স্বামীর নাম কুমার (চিরঞ্জীবী), সে ফ্রান্সের একটি নির্জন এলাকায় মনোরম পরিবেশে বাস করে, এখানে বৈশালী এসে ভালোই অনুভব করে সবকিছু। বৈশালী তামিল ভাষা ছাড়া আর কোনো ভাষা বোঝেনা, এমনকি সে ভারতের রাষ্ট্রভাষা হিন্দিও পারেনা। বৈশালীর পতি তাকে বিয়ে করার আগেই এক ফরাসী রমণীকে বিয়ে করে রেখেছে। কুমার এই ফরাসী নারীকে বলে যে সে ভারত থেকে তার বোনকে এনেছে (বৈশালী), অপরদিকে বৈশালীকে সে বোঝায় যে লুসি (ফরাসী নারীটি) তার বান্ধবী।
বৈশালী কুমারকে অপছন্দ করে ফেলে, কারণ কুমার তাকে অনেকভাবে মানসিক-শারীরিকভাবে পীড়ন করে তাছাড়া সে কুমারকে ফরাসী ঐ নারীটির সঙ্গে অন্তরঙ্গ মূহুর্তে দেখেছে। বৈশালী বাড়ি থেকে পালিয়ে তামিলভাষী কোনো মানুষ খোঁজার চেষ্টা করে যাকে তার মনের চাপা কষ্টের কথা বলতে পারে। একদিন একটি হোটেলে বৈশালীকে যখন কুমার তামিল ভাষায় কটূক্তি করছিলো তখন পেছন থেকে এক তামিলভাষী নারী (রমাপ্রভা) সব শুনে ফেলে, সে পরে কৌশলে বৈশালীকে শৌচাগারে নিয়ে তাকে বাইরে আনতে সক্ষম হয় কুমারের চোখকে ফাঁকি দিয়ে। যদিও কিছুক্ষণ পরে হোটেল থেকে বাইরে এসে কুমার তাকে খুঁজে বের করে বাসায় নিয়ে যায়।
কুমার এক পর্যায়ে বৈশালীর অনিচ্ছা সত্ত্বেও তার সঙ্গে জোরপূর্বক যৌনমিলন করে। বৈশালী একদিন বুঝতে পারে যে সে গর্ভবতী। কুমার বৈশালীর গর্ভপাত ঘটাতে চায়। শঙ্কর (শরৎ বাবু) নামের এক তামিলভাষী পুরুষের সহায়তায় বৈশালী ভারত চলে আসে। বৈশালী এখন তার পিতামাতা এবং ভাইয়ের সঙ্গে বাস করে।
যদিও সিনেমার কোথাও এটা বোঝানো হয়না যে বৈশালী বাচ্চা জন্ম দিয়েছে নাকি দেয়নি নাকি গর্ভপাত করেছে, কিন্তু দর্শককে এটি পরোক্ষভাবে বুঝিয়ে দেওয়া হয়েছে যে বৈশালী আসলে গর্ভপাতই করেছে।
ভারতীয় নৌবাহিনীর বর্তমান নৌযান-সমূহের তালিকা
এই তালিকাটি হল ভারতীয় নৌবাহিনী-এর বর্তমানে সক্রিয় নৌযানগুলির একটি পূর্ণাঙ্গিক তালিকা। কর্মরত নৌযানগুলির তালিকা ভারতীয় নৌবাহিনীর সরকারী ওয়াবসাইট থেকে নেওয়া হয়েছে। ভারতীয় নৌবাহিনী হল পৃথিবীর অন্যতম সর্বৃহৎ নৌবাহিনী, এবং ২০১৭ সাল পর্যন্ত ১টি বিমানবাহী রণপোত, ১টি উভচর পরিবাহক ডক, ৮টি অবরোহী নৌযান, সাঁজোয়া, ১১টি ডেস্ট্রয়ার, ১৪টি ফ্রিগেট, ১টি পারমাণবিকশক্তি-পরিচালিত আক্রমক ডুবোজাহাজ,১টি (ব্যালিস্টিক)ক্ষেপণাস্ত্রধারী ডুবোজাহাজ, ১৩টি চিরাচরিত শক্তি-পরিচালিত আক্রমক ডুবোজাহাজ, ২৩টি কর্ভেট্, ৪টি মাইন-প্রতিব্যবস্থাগ্রাহী জাহাজ, ১০টি বৃহৎ সাগরমুখী টহলযান, ৪টি বহর পুনঃপূরক জাহাজ ও বিভিন্ন সহায়ক জাহাজ এবং ছোট টহলযান ভারতীয় নৌবাহিনীর অধিকারে রয়েছে। যেসব নৌযানসমূহ আর ভারতীয় নৌবাহিনীতে সক্রিয় নেই সেগুলির জন্য ভারতীয় নৌবাহিনীর ব্যবহৃত নৌযান-এর তালিকা দেখুন এবং নৌবহরের ভবিষ্যতের অধিগ্রহণগুলির জন্য, দেখুন ভারতীয় নৌবাহিনীর ভবিষ্যত-নৌযাসমূহ।
পূর্বোল্লিখিত নৌযানগুলি ছাড়াও, ভারতীয় উপকূলরক্ষী বাহিনী প্রায় ৯০ - ১০০টি বিভিন্ন আয়তনের সশস্ত্র চৌকিদারী নৌযান পরিচালনা করে।
২০২৬ ফিফা বিশ্বকাপ
২০২৬ ফিফা বিশ্বকাপ () চতুর্বার্ষিক আন্তর্জাতিক ফুটবল প্রতিযোগিতা ফিফা বিশ্বকাপের ২৩তম আসর হবে। মালয়েশিয়ার রাজধানী কুয়ালালামপুরে ১০ মে ২০১৭ তারিখে ফিফা সম্রম জন্য পূর্বে নির্ধারিত হোস্ট নিয়োগের সাথে ২০১৫ সালে শুরু করার দরুন দরপত্র প্রক্রিয়া শুরু হয়। ২০১৮ (রাশিয়ার) অনুষ্ঠিত হওয়ার কারণে ১০ জুন ২০১৫ তারিখে, ঘোষণা করা হয়েছিল যে দরপত্র প্রক্রিয়া স্থগিত করা হয়েছে, এবং ২০১৬ সালে দরপতনের প্রক্রিয়াটি পুনরায় শুরু করা হয়েছে, আগের প্রতিযোগিতায় দুর্নীতির অভিযোগগুলির মধ্যে, পাশাপাশি ২০২২ সালে (কাতার)
২০১৭ সালের জানুয়ারিতে ফিফার ৩২ টি দলের কাছ থেকে অনুমোদনের পর টুর্নামেন্টটি ৪৮ টি দল অংশগ্রহণ করবে।
মার্কিন যুক্তরাষ্ট্র, কানাডা ও মেক্সিকো এই তিনটি রাষ্ট্র যৌথভাবে ২০২৬ ফিফা বিশ্বকাপ আয়োজন করবে।
নির্মলচন্দ্র চট্টোপাধ্যায়
নির্মলচন্দ্র চট্টোপাধ্যায় (১৯ অক্টোবর ১৮৯২ - ২৪ জানুয়ারি, ১৯৭২) একজন বাঙালি রাজনীতিবিদ, ব্যারিস্টার ও ঐতিহাসিক। তিনি অখিল ভারতীয় হিন্দু মহাসভা অন্যতম প্রতিষ্ঠাতা ছিলেন। ভারতীয় লোকসভার অধ্যক্ষ সোমনাথ চট্টোপাধ্যায় তার পুত্র। নির্মলচন্দ্র, এন. সি চ্যাটার্জী নামে সুপরিচিত ছিলেন।
নির্মলচন্দ্র কলকাতার ভবানীপুরে জন্মগ্রহণ করেন। তার পিতা ভোলানাথ চট্টোপাধ্যায় ছিলেন পেশায় ইঞ্জিনিয়ার। নির্মলচন্দ্র আইন শিক্ষার্থে বিলেত যাত্রা করেন ও কেমব্রিজ বিশ্ববিদ্যালয় থেকে আইন পাশ করে ওকালতি করতে থাকেন। তিনি কলকাতা বিশ্ববিদ্যালয় থেকে প্রাচীন ভারতীয় ইতিহাস নিয়ে এম এ পাশ করেছিলেন। রাজা চৈত সিংহের জীবনী নিয়ে গবেষনা করে তিনি প্রেমচাঁদ-রায়চাদ বৃত্তি পান।
ভারতের সর্বোচ্চ ন্যায়ালয় বা সুপ্রিম কোর্টে তিনি ছিলেন অন্যতম খ্যাতিমান ব্যারিস্টার। সুপ্রিম কোর্ট বার এসোসিয়েশন এর সহ সভাপতি হন। আন্তর্জাতিক ক্ষেত্রে আইনবিদ হিসেবে তার সুনাম ছিল। সিবিল লিবার্টি আন্দোলনের সাথেও যুক্ত ছিলেন নির্মলচন্দ্র। রাজনীতির ক্ষেত্রে শ্যামাপ্রসাদ মুখোপাধ্যায়ের ঘনিষ্ঠ ছিলেন। হিন্দু মহাসভার অন্যতম নেতৃত্বের দায়িত্ব ছিল তার ওপর। জহরলাল নেহরু ও অন্যান্য জাতীয় কংগ্রেস নেতাদের প্রভাব সত্বেও তিনি লোকসভার সদস্য হন। লোকসভায় বাগ্মী হিসেবে তার খ্যাতি ছিল। ইংরেজি কবিতা, সাহিত্য ইত্যাদিতে অনুরাগ ছিল তার। রবীন্দ্রনাথ ঠাকুর তাকে ব্যক্তিগত ভাবে কতগুলি কবিতা লিখে দেন যেগুলি পরে স্ফুলিঙ্গ কাব্যগ্রন্থে স্থান পায়। ভারতের সংবিধান, মানবাধিকার, জরুরী অবস্থা, কোম্পানি আইন ও জম্মু কাশ্মীর সমস্যার ওপর গ্রন্থ রচনা করেছেন তিনি।
২৪ জানুয়ারি ১৯৭২ সালে মারা যান নির্মলচন্দ্র চট্টোপাধ্যায়।
পূর্ব বাংলার শরণার্থী
পূর্ব বাংলার শরণার্থী বলতে বোঝায় ভারত বিভাগের পরে পূর্ববঙ্গ বা বাংলাদেশ হতে বাস্তুচ্যুত বাঙালি হিন্দুদেরকে।১৯৪৭ সালে স্বাধীন ভারত ও পাকিস্তান নামক দেশ সৃষ্টির আগে পূর্ববঙ্গ ছিল বৃটিশ ভারতের একটি অংশ।পূর্ববঙ্গ থেকে যারা দেশ ত্যাগে বাধ্য হয়ে স্বাধীন ভারতে আশ্রয় গ্রহণ করে এবং পরবর্তিতে ভারতের নাগরিকত্ব লাভ করে তাদের অধিকাংশ ছিল বাঙালি হিন্দু।তাদের অনেকেই ভারতের বিভিন্ন ক্ষেত্রে উল্লেখযোগ্য অবদান রাখেন।
কানাইলাল শীল
কানাইলাল শীল (৫ সেপ্টেম্বর, ১৮৯৫-২০ জুলাই, ১৯৭৪) ছিলেন একজন বাঙালি দোতারাবাদক, সুরকার, লোকসঙ্গীত রচয়িতা ও সংগ্রাহক। লোকসঙ্গীতে অবদানের জন্য বাংলাদেশ সরকার তাঁকে ১৯৮৭ সালে মরণোত্তর একুশে পদকে ভূষিত করে।
কানাইলাল ১৮৯৫ সালের ৫ সেপ্টেম্বর (১৩০২ বঙ্গাব্দের অগ্রহায়ন মাসে) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর জেলার নগরকান্দা উপজেলার কইরাল গ্রামে জন্মগ্রহণ করেন। তাঁর পিতা আনন্দচন্দ্র শীল এবং মাতা সৌদামনী শীল। মাত্র আড়াই বছর বয়সে তাঁর পিতার মৃত্যু হয়। আট বছর বয়সে তার বেহালায় হাতেখড়ি হয় ওস্তাদ বসন্ত কুমার শীলের কাছে। এগার বছর বয়সে তিনি ওস্তাদ মতিলালের কাছে বেহালায় পূর্ণপাঠ শেষ করেন।
ফরিদপুরের অম্বিকাপুরে এক যাত্রানুষ্ঠানে কানাইলালের সাথে পরিচয় হয় পল্লীকবি জসীম উদ্‌দীনের সাথে। জসীম উদ্‌দীন তাকে কলকাতায় নিয়ে যান। সেখানে তার লোকসঙ্গীত শিল্পী আব্বাসউদ্দীন আহমদের সাথে সাক্ষাৎ হয়। তার অনুপ্রেরণায় তিনি লোকগান রচনা শুরু করেন এবং তার সহায়তায় গ্রামোফোন কোম্পানিতে যোগ দেন। সেখানে তিনি কাজী নজরুল ইসলামের সাথে সম্পৃক্ত হন এবং তার গানের সাথে দোতারা বাজাতেন। পরে তিনি অল ইন্ডিয়া রেডিওর কলকাতা কেন্দ্রে নিয়মিত দোতারাবাদক হিসেবে যোগদান করেন।
কানাইলাল শীল ১৯৭৪ সালের ২০ জুলাই বাংলাদেশের ঢাকায় মৃত্যুবরণ করেন।
লক্ষণ মাধব কাট্রে
লক্ষণ মাধব কাট্রে ভারতীয় বিমান বাহিনীর একজন উর্ধ্বতন কর্মকর্তা ছিলেন, তার পদবী ছিলো এয়ার চীফ মার্শাল, তিনি ১৯৮৪–৮৫ মেয়াদে ভারতীয় বিমান বাহিনীর সর্বাধিনায়ক ছিলেন। ভারতের বিমান বাহিনী প্রধান হিসেবে তিনি দ্বিতীয় ব্যক্তি যিনি বিমান দূর্ঘটনায় নিহত হন (১৯৮৫ সালে)।
লক্ষণ জন্মগ্রহণ করেন মাদ্রাজে ১৯২৭ সালের ২৬ জানুয়ারী। ৩ আগস্ট ১৯৪৪ তারিখে তিনি রাজকীয় বিমান বাহিনীর একজন কর্মকর্তা ক্যাডেট হন এবং ১৯৪৫ সালের ৯ই এপ্রিল কমিশন লাভ করেন বৈমানিক শাখায়। ১৯৪৭ সালের ২৬ এপ্রিল তাকে ভারতীয় বিমান বাহিনীর স্থায়ী কমিশন দেওয়া হয়।
কে এম হেমায়েত উল্লাহ আওরঙ্গজেব
কে এম হেমায়েত উল্লাহ আওরঙ্গজেব একজন বাংলাদেশী রাজনীতিবিদ ছিলেন।
কে এম হেমায়েত উল্লাহ আওরঙ্গজেব এর জন্ম ১৯৫৫ সালের ২০ অক্টোবর শরীয়তপুর জেলার ডামুড্যা উপজেলার দক্ষিন ডামুড্যা গ্রামে। পিতার নাম মরহুম হাবিবউল্লাহ খান এবং মাতা মরহুমা সামসিয়া বেগম। পিতার কর্মস্থল ঢাকাতেই আওরঙ্গজেবের প্রাথমিক, মাধ্যমিক ও উচ্চ মাধ্যমিক পড়াশোনা। ঢাকা কলেজ হতে এইচএসসি এবং ঢাকা বিশ্ববিদ্যালয় হতে সমাজবিজ্ঞানে সম্মানসহ মাস্টার্স পাশ করেন।
কলেজ জীবন থেকেই জনাব আওরঙ্গজেব ছাত্রলীগের সাথে সম্পৃক্ত হন। তিনি বাংলাদেশ ছাত্রলীগের কেন্দ্রীয় কমিটির সদস্য, আন্তর্জাতিক বিষয়ক সম্পাদক এবং দু’বার সাংগঠনিক সম্পাদক হিসেবে নেতৃত্ব দেন। ছাত্র আন্দোলন করতে গিয়ে তিনি ১৯৭৫-৭৬ সাল এক বছর কারাবরণ করেন। তিনি ১৯৮০ সাল হতে ১৯৯০ পর্যন্ত দীর্ঘ দশ বছর ভারতে প্রবাস জীবন যাপন করেন। ১৯৯১ সালের নির্বাচনে জনাব আওরঙ্গজেব শরীয়তপুর-১ (শরীয়তপুর-জাজিরা) আসন হতে বাংলাদেশ আওয়ামীলীগের মনোনয়ন পেয়ে নির্বাচনে জয়লাভ করেন। কিন্তু ১৯৯২ সাল হতে তাকে পুনরায় কারাভোগ করতে হয়। ১৯৯২ হতে ১৯৯৬ সাল র্দীর্ঘ পাঁচ বছর বছর কারাভোগের পর তিনি ১৯৯৬ এর তত্ত্বাবধায়ক সরকারের আমলে বাংলাদেশ সুপ্রিম কোর্টের রায় অনুযায়ী বেকসুর খালাস পান।
২০০১ সালের নির্বাচনে জনাব আওরঙ্গজেব স্বতন্ত্র প্রার্থী হিসেবে শরীয়তপুর এক আসনে সংসদ সদস্য পদে প্রতিদন্দ্বীতা করে জয়যুক্ত হন। ২০০৬ সালে আওরঙ্গ বিএনপিতে যোগদান করেন। ২০০৮ সালের নবম জাতীয় সংসদ নির্বাচনে বিএনপির প্রার্থী হয়ে শরীয়তপুর-৩ আসনে আওয়ামী লীগ নেতা আব্দুর রাজ্জাকের কাছে পরাজিত হন। ২০১১ সালে আওরঙ্গ বিএনপির কেন্দ্রীয় নির্বাহী কমিটির সদস্য হন।
২০১৩ সালের ৩ আগষ্ট শনিবার বেলা সাড়ে তিনটার দিকে ঢাকা-মাওয়া সড়কে মেদেনীমন্ডল ইউনিয়নের খান বাড়ি এলাকায় দুর্ঘটনায় আওরঙ্গসহ অন্তত ১১ জন নিহত হন। কেএম হেমায়েত উল্লাহ আওরঙ্গজেব এক পুত্র সন্তান, স্ত্রী ৩ ভাই ও ৩ বোন রেখে গেছেন।
রাম নাথ কোবিন্দ
রামনাথ কোবিন্দ (জন্ম: ১ অক্টোবর, ১৯৪৫) ভারতের ১৪তম রাষ্ট্রপতি। কোবিন্দ ২০১৫-২০১৭ সালে বিহারের রাজ্যপাল ছিলেন।
১লা অক্টোবর ১৯৪৫ সালে উত্তরপ্রদেশের কানপুর দেহাত জেলার পারাউখ গ্রামে তিনি জন্মগ্রহন করেন। তাঁর বাবা মাইকুলাল ছিলেন একজন ভূমিহীন চাষি। ছোট্ট দোকানের উপর নির্ভর ছিল মাইকুলাল কোবিন্দের সংসার। রাম নাথ কোবিন্দ জন্মেছিলেন যে মাটির কুঁড়ে ঘরে যেটি এখন আর নেই। ৫ ভাই ও ২ বোনের মধ্যে সবথেকে ছোট রামনাথ ৫ বছর বয়সে তাঁর মা'কে হারান। গ্রামের পাঠশালায় প্রাথমিক শিক্ষা লাভ করার পর রামনাথ প্রতিদিন ৬ কিলোমিটার পায়ে হেঁটে খানপুর গ্রামে জুনিয়ার স্কুলে পড়তে যেতেন। অদম্য প্রচেষ্টা ও মনোবলকে পাথেয় করে উনি কানপুর বিশ্ববিদ্যালয়ের অধীন ডক্টর অমিত কুমার শ্রীবাস্তব কলেজ থেকে কমার্স নিয়ে বিএ ও আইন পাশ করেন।
শ্রী রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন। ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তাঁর পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকার ইউনিভার্সিটির ও আইআইএম কোলকাতারপরিচালন বোর্ডের সদস্য ছিলেন অক্টোবর ২০০২ পর্যন্ত। ৮ই আগস্ট ২০১৫ সালে তৎকালীন রাষ্ট্রপতি প্রতিভা দেবীসিংহ পাটিল রামনাথ কোবিন্দকে বিহারের রাজ্যপাল নিযুক্ত করেন। ১৬ই আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাঁকে রাজ্যপালের শপথ বাক্য পাঠ করান।
২০শে জুলাই ১৪তম রাষ্ট্রপতি হিসাবে নির্বাচিত হওয়ার পর তিনি বিহারের রাজ্যপালের পদ থেকে পদত্যাগ করেন। রাষ্ট্রপতি প্রণব মুখোপাধ্যায় তাঁর এই পদত্যাগ স্বীকার করেন। ২৫শে জুলাই ২০১৭ তারিখে উনি ভারতের রাষ্ট্রপতির দ্বায়িত্ব ভার গ্রহন করেন।
আইন পাশ করার পর রামনাথ দিল্লী চলে আসেন সিভিল সার্ভিস পরীক্ষা দেওয়ার জন্য। পরপর দুইবার ব্যর্থ হওয়ার পর তৃতীয় চেষ্টায় উনি সফল হন কিন্তু মনঃপুত না হওয়ায় চাকরী না করে তিনি ওকালতি করা শুরু করেন। ১৯৮০ থেকে ১৯৯৩ - দীর্ঘ ১৩ বছর উনি দিল্লী কোর্টে ওকালতি করেন। ওকালতির সাথে সাথে রামনাথ তাঁর সমাজসেবামূলক কাজ চালিয়ে যেতে থাকেন। ১৯৭৪ সালের ৩০শে মে উনি সভিতা কোবিন্দের সাথে বিবাহ বন্ধনে আবদ্ধ হন। তাদের দুটি সন্তান, পুত্র প্রশান্ত কুমার ও কন্যা স্বাতী।
সুন্দরবন রেজিমেন্ট
সুন্দরবন রেজিমেন্ট নামে পরিচিত
রেজিমেন্টটির কার্যক্রম ১৯৭৯ সালে "বিএনসিসি" গঠনের প্রথম থেকেই শুরু হয়। সুন্দরবন রেজিমেন্টের নামকরণ করা হয় বিশ্বের বৃহত্তম ম্যানগ্রোভ ফরেস্ট সুন্দরবনের নামে। খুলনা, বাগেরহাট, শিটখড়ি, যশোর, নড়াইল, মাগুরা, শরীয়তপুর, মাদারীপুর, বরিশাল, পিরোজপুর, ভোলা, পটুয়াখাল, বরগুনা ও ঝালকাঠি জেলার বিভিন্ন প্রতিষ্ঠান থেকে সুন্দরবন রেজিমেন্টের ক্যাডেটদের প্রশিক্ষণ ও কার্যক্রমের সূচনা হয়। সুন্দরবন রেজিমেন্টের শুরুর সময় থেকেই এই পদ্ধতির সূচনা। এই রেজিমেন্টটি পাঁচটি ব্যাটালিয়নের মধ্যে সংগঠিত।
বিটিএস স্কাইট্রেন
বিটিএস ছাড়াও, ব্যাংককের দ্রুত ট্রানজিট ব্যবস্থায় ভূগর্ভস্থ এবং উন্নত এমআরটি রেললাইন এবং উত্তলিত সুবর্ণভূমি বিমানবন্দর লিংক (এসএআরএল) অন্তর্ভুক্ত রয়েছে, যা বিমানবন্দরে পৌঁছানোর আগে শহরের বিভিন্ন স্টেশনে পরিসেবা প্রদান করে।
ডাব্লিউডাব্লিউই গ্রেট বলস অফ ফায়ার
গ্রেট বলস অফ ফায়ার ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন এবং ডাব্লিউডাব্লিউই দ্বারা প্রযোজিত র ব্রান্ডের ডাব্লিউডাব্লিউই নেটওয়ার্কের অনুষ্ঠান। এটি ২০১৭ সালের ৯ই জুলাই টেক্সাসের ডালাসে অবস্থিত আমেরিকান এয়ারলাইন্স সেন্টারে আয়োজিত হয়েছে।
এটি গ্রেট বলস অফ ফায়ার কালানুক্রমিকের সর্বপ্রথম অনুষ্ঠান। এটির নামকরণ করা হয়েছে একই নামের একটি গানের নাম অনুসারে, যেটি জেরি লি লেউইসের অনুমতিক্রমে এই অনুষ্ঠানের উদ্ভোবনী সঙ্গীত নির্বাচন করা হয়েছে। এই অনুষ্ঠানের নামটি সামাজিক মাধ্যমে গণ সমালোচনার স্বীকার হয়েছে।
এই অনুষ্ঠানে সর্বমোট ৯টি ম্যাচ সম্পন্ন হয়েছে, যার মধ্যে একটি ছিল প্রাক প্রদর্শন ম্যাচ এবং বাকি ৮টি ছিল মূল অনুষ্ঠানের ম্যাচ। উক্ত অনুষ্ঠানের মেইন ইভেন্টে ব্রক লেসনার সামোয়া জোকে হারিয়ে ডাব্লিউডাব্লিউই ইউনিভার্সাল চ্যাম্পিয়নশিপটি ধরে রেখেছে। আরো ব্রাউন স্ট্রোম্যান রোমান রেইন্সকে এ্যাম্বুলেন্স ম্যাচে হারিয়েছে, ব্রেই ওয়াট সেথ রলিন্সকে এবং সিজারো ও শেইমাস ৩০ মিনিটের আয়রন ম্যান ম্যাচে দ্য হার্ডি বয়েজকে হারিয়ে ডাব্লিউডাব্লিউই র ট্যাগ টিম চ্যাম্পিয়নশিপ ধরে রেখেছে।
মিখাইল লোমোনোসভ
মিখাইল ভাসিলিয়েভিচ লোমোনোসভ ( (জন্ম: ১৯ নভেম্বর, ১৭১১, দেনিসোভকা, আর্কেঞ্জেলগোরোদ গভর্নরেট, রাশিয়া; মৃত্যু: ১৫ এপ্রিল, ১৭৬৫, সেন্ট পিটার্সবুর্গ, রাশিয়া) একজন রুশ বহুবিদ্যাবিশারদ বিজ্ঞানী ও লেখক, যিনি সাহিত্য, শিক্ষা ও বিজ্ঞানে গুরুত্বপূর্ণ অবদান রেখেছিলেন। তিনি রসায়ন, পদার্থবিজ্ঞান, ইতিহাস, ভাষাতত্ত্ব, শিল্প, আলোকবিজ্ঞান এবং অন্যান্য ক্ষেত্রে অবদান রাখেন। এছাড়াও লোমোনোসভ ছিলেন একজন কবি এবং তিনি আধুনিক রুশ সাহিত্যিক ভাষা গঠনে প্রভাব বিস্তার করেছিলেন।
লোমোনোসভের বরফের গঠনের পর্যবেক্ষণ ভূগোলেরঅগ্রগতিতে নেতৃত্ব দেয়। লোমোনিসভ মহাদেশীয় প্রবাহ তত্ত্বের কাছাকাছি চলে গিয়েছিলেন, তাত্ত্বিকভাবে অ্যান্টার্কটিকার অস্তিত্বের ভবিষ্যদ্বাণী করেছিলেন (তিনি যুক্তি দিয়েছিলেন যে দক্ষিণ মহাসাগরের বরফগুলি শুধুমাত্র বরফের আচ্ছাদিত শুষ্ক জমিতে তৈরি হতে পারে), এবং সমুদ্র সরঞ্জাম আবিষ্কার করেছিলেন যা লেখা এবং হিসাব নির্দেশনা এবং দূরত্বগুলি তৈরি করেছিল সহজ।
গৌরিপুর সুবল আফতাব উচ্চ বিদ্যালয়
গৌরিপুর সুবল আফতাব উচ্চ বিদ্যালয়টি দাউদকান্দি উপজেলার গৌরিপুরে অবস্থিত একটি ঐতিহ্যবাহী মাধ্যমিক বিদ্যালয়।
অত্র এলাকার সবচেয়ে পুরাতন বিদ্যালয় ও এটি।
বিদ্যালয়ের তিনটি আলাদা ভবন আছে।
ছেলেদের 
মেয়েদের
বিংশ শতাব্দীর শুরু দিকের কথা। গলিয়ারচর নিবাসী মৌলভী ওয়াজউদ্দীন আহমেদ অত্র এলাকায় কোরআন ও হাদীস শিক্ষার মাধ্যমে শিক্ষা প্রসারের লক্ষ্যে মক্তব রূপে বিদ্যাপীঠের যে চারাগাছ রোপন করেছিলেন; কালের পরিক্রমায় শাখা-প্রশাখা ছড়িয়ে পত্র-পল্লবে সুসজ্জিত হয়ে তা আজ সুবিশাল এক মহীরুহের ন্যায় একটি আধুনিক বিদ্যাপীঠের রূপ লাভ করেছে। সময়ের সাথে তাল রেখে এই বিদ্যাপীঠটি পরিবর্তন ও পরিবর্ধন হতে থাকে। ১৯১৯ খ্রিষ্টাব্দে প্রাথমিক বিদ্যালয়ে উন্নীত হয়। ১৯৪২ খ্রিষ্টাব্দে কলিকাতা বিশ্ববিদ্যালয়ের অধীনে উচ্চ বিদ্যালয় হিসেবে স্বীকৃত হয়। মরহুম ডা. শামসুল হুদার উদ্যোগে উচ্চ বিদ্যালয় প্রতিষ্ঠার প্রাক্কালে স্থান ও অর্থ দান করায় স্বর্গীয় বাবু সুবল চন্দ্র সাহা ও মরহুম আফতাব উদ্দিন আহমেদ এর নাম শুরু থেকেই জড়িয়ে বিদ্যালয়ের নামকরণ করা হয় গৌরীপুর সুবল-আফ্তাব উচ্চ বিদ্যালয়। হিন্দু ও মুসলিমের স্বতঃস্ফূর্ত দানে গড়ে উঠা এই বিদ্যালয় শিক্ষার আলো ছড়ানোর পাশাপাশি এই অঞ্চলের হিন্দু-মুসলিমের পারস্পরিক সৌহার্দ্য-সম্প্রীতির এক অনবদ্য দৃষ্টান্ত উপস্থাপন করে চলছে।
জুননুন মিসরি
ছাওবান (), যিনি "জুননুন মিসরি" নামে পরিচিত,আরব মুসলিম বিজ্ঞানীদের মধ্যে যাঁরা রসায়নশাস্ত্রের উপর প্রথমদিকে গবেষণা করেন তাদের মধ্যে অন্যতম।তিনি রসায়নের বিভিন্ন উপকরণ নিয়ে গবেষণা ও লেখালেখি করেন।তার লেখায় সোনা ও রুপাসহ বিভিন্ন খনিজ পদার্থের বর্ণনা পাওয়া যায়।তিনি মিশরীয় সাংকেতিক বর্ণের মর্মার্থ বুঝতেন।তিনি মিশরের আল জিজাহ নামক স্থানে ৮৫৯ খ্রি. ইন্তিকাল করেন
আনিছুল হক চৌধুরী
আনিছুল হক চৌধুরী একজন বাংলাদেশী রাজনীতিবিদ ছিলেন। তিনি আওয়ামী লীগের হয়ে ১৯৯৬ সালের উপনির্বাচনে রংপুর-২ আসনে নির্বাচিত হন এবং ১৯৯৮ থেকে ২০০১ সাল পর্যন্ত যোগাযোগ প্রতিমন্ত্রীর দায়িত্ব পালন করেন। ২০১১ সালের ১০ জানুয়ারিতে তিনি মৃত্যুবরণ করেন।
আনিছুল হক চৌধুরী রংপুর জেলার বদরগঞ্জ উপজেলার বিষ্ণুপুর ইউনিয়নের চৌধুরী পাড়া গ্রামে জন্ম গ্রহন করেন।
আনিছুল হক চৌধুরীর সহধর্মিনীর নাম বেগম নিহার চৌধুরী। তাদের ৬ জন সন্তানের মধ্যে ২ জন ছেলে ও ৪ জন মেয়ে।
রেড ক্যাপ
রেড ক্যাপ ব্রিটেনের সীমান্ত লোককথায় বর্ণিত এক ধরনের খুনে বামন, গবলিন, এলফ অথবা পরী। লোকশ্রুতি অনুযায়ী, এরা ইংল্যান্ড ও স্কটল্যান্ডের সীমান্তে পরিত্যক্ত দুর্গগুলোতে বাস করে। রেড ক্যাপরা তাদের আবাসস্থলে অনুপ্রবেশকারীদের হত্যা করে এবং নিহত ব্যক্তিদের রক্তে নিজেদের হ্যাট রাঙিয়ে নেয় (এ কারণেই তাদেরকে রেড ক্যাপ বলা হয়)। রেড ক্যাপদের বেঁচে থাকার জন্য অবশ্যই নিয়মিতভাবে মানুষ হত্যা করতে হয়, কারণ তাদের হ্যাটে লেগে থাকা রক্ত শুকিয়ে গেলে তারা মারা যায়। রেড ক্যাপরা সাধারণত ভারী লৌহার বর্শা বহন করে এবং লোহার তৈরি জুতো পরিধান করে। কিন্তু তা সত্ত্বেও রেড ক্যাপরা অত্যন্ত দ্রুত দৌড়াতে পারে এবং তাদের কাছ থেকে দৌড়ে পালানো অসম্ভব।
মিজমিজি পশ্চিম পাড়া উচ্চ বিদ্যালয়
মিজমিজি পশ্চিম পাড়া উচ্চ বিদ্যালয় নারায়ণগঞ্জ জেলার সিদ্ধিরগঞ্জ থানার একটি শিক্ষা প্রতিষ্ঠান। এটি সেপ্টেম্বর ১৬, ১৯৯৪ সালে স্থাপিত হয়। এই বিদ্যালয়ে শিশু শ্রেণী থেকে দশম শ্রেণী পর্যন্ত শিক্ষাদান করা হয় কিন্তু সাধারণ্যের কাছে উচ্চ বিদ্যালয় শুধুমাত্র ষষ্ঠ শ্রেণী থেকে দশম শ্রেণী পর্যন্ত পাঠদানের প্রতিষ্ঠান হিসেবে গণ্য এবং দুই শিফটে মেয়ে আর ছেলেদের পৃথক ভাবে শিক্ষাদান করা হয়।
এলাকায় শিক্ষা প্রসারের লক্ষ্যে সমাজের হিতৈষী ব্যক্তিদের অক্লান্ত চেষ্টা ও পরিশ্রমের ফলে সেপ্টেম্বর ১৬, ১৯৯৪ তারিখে বিদ্যালয়টি প্রতিষ্ঠিত হয়। ১৯৯৫ সালে ৮ম ও ৯ম শ্রেণি পর্যন্ত পাঠদানের অনুমতি ও স্বীকৃতি পায়। এখানে বিজ্ঞান, মানবিক ও ব্যবসা শিক্ষা শাখা রয়েছে। শাখা গুলো বোর্ড কর্তৃক অনুমদিত। তাছাড়াও ১৯৯৮ সাল থেকে ভোকেশনালের ৩টি ট্রের্ড (ড্রেস মেকিং, জেনারেল মেকানিক্স ও জেনারেল ইলেকট্রিক্যাল) চালু রয়েছে। শিশু-পঞ্চম শ্রেণি পর্যন্ত প্রাথমিক শাখাও চালু আছে।
এই বিদ্যালয়টি নারায়ণগঞ্জ মহানগরের ০২ নং ওয়ার্ডে মিজমিজি এলাকায় অবস্থিত।বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। মেয়েদের সকালে আর ছেলেদের দুপুরে পাঠদান করানো হয়। বিদ্যালয়টিতে সাধারণ শিক্ষার পাশাপাশি নবম শ্রেণী থেকে কারিগরি শিক্ষা প্রদান করা হয়।
বিদ্যালয়ের সকল ছাত্র-ছাত্রীদের জন্য নির্দিষ্ট পোশাক অয়েছে, যা পরিধান করা বাধ্যতামূলক।
বিদ্যালয়টি প্রতি শুক্রবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়।
রিং আইডি
রিং আইডি (ইংরেজি: RingID) কানাডার মন্ট্রিয়েল সিটিতে অবস্থিত ‘‌রিং ইনকর্পোরেশন’ দ্বারা পরিচালিত একটি সামাজিক যোগাযোগ মাধ্যম। কানাডা প্রবাসী বাংলাদেশি বংশোদ্ভূত আইরিন ইসলাম ও শরিফ ইসলামের যৌথ উদ্যোগে যার যাত্রা শুরু। ব্যবহারকরীগণ তাদের আইডি ব্যবহার করে বিশ্বব্যাপী যোগাযোগ রক্ষা করতে পারেন। রিং আইডি এমন একটি প্লাটফর্ম, যার মাধ্যমে ব্যবহারকারী বিনামূল্যে কল, মেসেজ, স্টিকার, গোপন চ্যাট (সিক্রেট চ্যাট)সহ নানা সেবা পান।
রিং আইডি ডটকম অ্যাপটি ওয়েব, ডেক্সটপ, উইন্ডোজ, অ্যানড্রয়েড এবং আইফোনেও ব্যবহার করার উপযুক্ত।
২০১৫ সালের জুলাইয়ে রিং আইডি প্রথম প্রকাশ হয়। এটির সিক্রেট চ্যাট বৈশিষ্ট্যটি ব্যবহারকারীদের নিকট সর্বাধিক জনপ্রিয়তা পায়। এতে গোপন চ্যাটে তার বার্তা কতক্ষণ প্রদর্শিত হবে তা নির্ধারণ করা যায় এবং নির্দিষ্ট সময় পর প্রেরকের বার্তা অদৃশ্য হয়ে যায়।
রিং আইডিতে ব্যবহারকারী সময় নির্ধারন করে গোপন ছবি পাঠাতে পারেন। যা নির্দিষ্ট সময় পর অদৃশ্য হয়ে যায়। এছাড়াও গোপন অডিও এবং ভিডিও পাঠানো যায়, যা পাঠক শুধুমাত্র একবার দেখতে পারবেন। ব্যবহারকারীরা সরাসরি চ্যাট বন্ধ করে দিতে পারেন এবং পরে একই চ্যাট উইন্ডোতে স্বাভাবিকভাবে চালিয়ে যেতে পারেন।
রিং আইডি একটি সর্বজনীন সামাজিক নেটওয়ার্কিং প্ল্যাটফর্ম। যা ব্যবহারকারীরা তাদের প্রয়োজনীয় সামাজিক কার্যক্রম পরিচালনা করতে পারবেন। এটি ফোন কল, টেক্সট মেসেজিং এর মধ্যে সীমাবদ্ধ নয় বরং তারা তাৎক্ষণিক বার্তা, ভয়েস এবং ভিডিও কল, নিউজফিড ইত্যাদিকে সেবা দিয়ে থাকে। এছাড়াও রিং আইডিতে অডিও-ভিডিও কল, বার্তা, স্টিকার, চিত্র, মাল্টিমিডিয়া বিষয়বস্তু শেয়ার করা যায় এবং মিডিয়া ক্লাউড থেকে অডিও ও ভিডিও  স্ট্রিম করা যায়। শেয়ার করা বিষয় তাদের বন্ধুরা তাৎক্ষণিক নিউজফিডে আপডেট পাবেন। যা কম ব্যান্ডউইথ ইন্টারনেটেও ব্রাউজ করা যায়।
জিয়ারকান্দি ইউনিয়ন
৮নং জিয়ারকান্দি ইউনিয়ন বাংলাদেশের কুমিল্লা জেলার তিতাস উপজেলার অন্তর্গত এবং গোমতি নদীর তীরে ৭টি গ্রাম নিয়ে গঠিত। এর আয়তন-১৪ বর্গ কি:মি: এবং জনসংখ্যা: ২৯,৫০০ জন। এর গ্রাম সমূহের নাম; ক) জিয়ারকান্দি, খ) নোওয়াগাও, গ) শোলাকান্দি, ঘ) দড়িকান্দি, ঙ) গোপালপুর, চ) বাঘাইরামপুর, ছ) চেংগাতুলী।
বেদারউদ্দিন আহমদ
বেদারউদ্দিন আহমদ (১৫ মার্চ, ১৯২৭ - ১৩ জানুয়ারি, ১৯৯৮) ছিলেন একজন বাঙালি সঙ্গীতশিল্পী এবং সঙ্গীত বিষয়ক অধ্যাপক। তিনি বুলবুল ললিতকলা একাডেমির অন্যতম প্রতিষ্ঠাতা। সঙ্গীতে অবদানের জন্য তিনি ১৯৭৪ সালে বাংলা একাডেমি পুরস্কার লাভ করেন এবং ১৯৮০ সালে বাংলাদেশ সরকার তাঁকে দেশের সর্বোচ্চ বেসামরিক সম্মান একুশে পদকে ভূষিত করে।
বেদারউদ্দিন ১৯২৭ সালের ১৫ মার্চ তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলার শেরপুর উপজেলায় জন্মগ্রহণ করেন। তাঁর পিতা মোহাম্মদ মহিরউদ্দিন এবং মাতা নেকজাহান বেগম। বেদারউদ্দিনের হারমোনিয়াম বাজানোর হাতেখড়ি হয় গৌরচন্দ্র ঘোষের কাছে। পরবর্তীতে তিনি সঙ্গীতে আগ্রহী হন এবং সঙ্গীতচর্চা শুরু করেন। ১৯৪০ সালে তিনি উত্তরবঙ্গ সঙ্গীত প্রতিযোগিতায় ছোটদের মধ্যে প্রথম হন।
বেদারউদ্দিন ১৯৪২ সালে সং পাবলিসিটি বিভাগে চাকরিতে যোগদান করেন। কলাম্বিয়া ও এইচএমভি গ্রামোফোন কোম্পানি থেকে তাঁর গাওয়া গানের রেকর্ড বের হলে তিনি সঙ্গীতশিল্পী হিসেবে খ্যাতি লাভ করেন। কলকাতা বেতার কেন্দ্র থেকে তিনি নিয়মিত সঙ্গীত পরিবেশন করতেন। ১৯৪৭ সালে দেশবিভাগের পর তিনি ঢাকা এসে ঢাকা বেতার কেন্দ্রে শিল্পী হিসেবে যোগ দেন এবং নিয়মিত সঙ্গীত পরিবেশন করেন। ১৯৫৫ সালে বুলবুল ললিতকলা একাডেমি প্রতিষ্ঠিত হয়। বেদারউদ্দিন ছিলেন এই একাডেমি প্রতিষ্ঠার অন্যতম উদ্যোক্তা। তিনি দীর্ঘদিন এই প্রতিষ্ঠানের অধ্যক্ষের দায়িত্ব পালন করেন।
বেদারউদ্দিন ১৯৯৮ সালের ১৩ জানুয়ারি হৃদরোগে আক্রান্ত হয়ে ঢাকার সোহরাওয়ার্দী হাসপাতালে মৃত্যুবরণ করেন। ঢাকার মোহাম্মদপুরের ইকবাল রোড মসজিদে যোহরের পর এবং বাইতুল মোকাররম মসজিদে আসরের পর তার জানাজা অনুষ্ঠিত হয়। তাকে মিরপুর শহীদ বুদ্ধিজীবী কবরস্থানে সমাহিত করা হয়।
কোথায় আমার নীল দরিয়া
কোথায় আমার নীল দরিয়া বাংলাদেশী কণ্ঠশিল্পী আব্দুল জব্বারের প্রথম মৌলিক গানের অ্যালবাম। অ্যালবামের গীতিকার আমিরুল ইসলাম এবং সুরকার গোলাম সারোয়ার। ২০১৭ সালে অনলাইনে মুক্তি পেলে অ্যালবামটি সংবাদ মাধ্যমে ব্যাপক আলোচিত হয়।
কোথায় আমার নীল দরিয়া অ্যালবামের কাজ শুরু হয় ২০০৮ সালে। অ্যালবামের এখানে আমার পদ্মা মেঘনা গানটি শিল্পী আব্দুল জব্বারের কণ্ঠে রেকর্ড হয় বাংলাদেশ টেলিভিশনে প্রচারের জন্যে। পরে তিনি ঐ গানের গীতিকার আমিরুল ইসলামের কাছে একটি অ্যালবাম করার ইচ্ছা প্রকাশ করলে গীতিকার আমিরুল অ্যালবামের বাকি গানগুলো রচনা করেন এবং সুরকার গোলাম সারোয়ার তাতে সুরারোপ করেন। ২০০৯ সালে অ্যালবামের কাজ শেষ হলেও নানা জটিলতার কারণে অ্যালবামটি মুক্তি পায় ২০১৭ সালে। রেকর্ডের পর থেকে অ্যালবামের গানগুলো বিশেষ করে এখানে আমার পদ্মা মেঘনা গানটি বাংলাদেশ টেলিভিশনসহ বেসরকারি বিভিন্ন টিভি চ্যানেলে প্রচারিত হয়।
প্রথমে অ্যালবামটির নামকরণ করা হয় 'মা আমার মসজিদ মা আমার মন্দির'। পরবর্তীতে শিল্পী আব্দুল জব্বারের 'ওরে নীল দরিয়া' গানের সাথে মিল রেখে অ্যালবামের নাম দেওয়া হয় কোথায় আমার নীল দরিয়া।
কোথায় আমার নীল দরিয়া বাংলা গানের কিংবদন্তি ও স্বাধীন বাংলা বেতার কেন্দ্রের শিল্পী মোঃ আব্দুল জব্বারের প্রথম একক অ্যালবাম। ৯টি মৌলিক গান দিয়ে অ্যালবামটি সাজানো। অ্যালবামের গীতিকার মোঃ আমিরুল ইসলাম। সুরকার গোলাম সারোয়ার। এই অ্যালবামে সবরকম আবেগের গান রয়েছে। একদিকে গানগুলোর পরতে পরতে প্রকাশ পায় প্রেম, বিরহ, মিলনের চরম আকুতি; অন্যদিকে গানগুলোর পঙক্তিজুড়ে শ্যামল স্নিগ্ধ আবহমান বাংলার রূপ ও ঐতিহ্য মূর্ত হয়ে ওঠে। এতে মা, মাটি, দেশ, ধর্ম, সমাজ সবকিছু উঠে এসেছে।
এয়ারপোর্ট রেল লিংক (ব্যাংকক)
সুবর্ণভূমি বিমানবন্দর রেল সংযোগ (এসএআরএল) (থাই: รถไฟฟ้า เชื่อม ท่าอากาศยาน สุวรรณภูมิ) ব্যাংকক, থাইল্যান্ডে একটি এক্সপ্রেস এবং কম্যুটার রেল।এই লাইন সেন্ট্রাল ব্যাংককের ফয়া থাই থিয়েটারে মকসান থেকে সুভরণভূমি বিমানবন্দর এর মাধ্যমে এয়ারপোর্ট রেল সংযোগ প্রদান করে।বেশিরভাগ লাইন প্রধান পূর্ব রেলপথের উপরে নির্মিত রয়েছে।এটি থাইল্যান্ডের রাজ্য রেলপথ (SRT) এর মালিকানাধীন এবং এসআরটি সহায়ক সংস্থা এসআরটি বিদ্যুতায়িত ট্রেন (এসআরআরইটি) দ্বারা চালিত।২৮ আগস্ট ২০১০ তারিখে ২৮.৬ কিলোমিটার (১৭.৮ মাইল) বিমানবন্দর রেল সংযোগ খোলা হয়। সার্ভিসেস প্রাথমিকভাবে এক্সপ্রেস সার্ভিসেস এবং সিটি লাইন, আটটি স্টেশনের সাথে একটি কম্যুটার রেল সার্ভিস।২০১৪ সালের সেপ্টেম্বর পর্যন্ত, রোলিং স্টক প্রাপ্যতার অভাবের কারণে পরবর্তী বিজ্ঞপ্তি না হওয়া পর্যন্ত সমস্ত এক্সপ্রেস সেবা স্থগিত করা হয়েছে।
জানুয়ারী ২০০৫ এ এয়ারপোর্ট লিঙ্ক চুক্তি স্বাক্ষরিত হয়, এবং জুলাই ২০০৫ সালে নির্মাণ শুরু হয়। লাইন বি গ্রামম, স্টেকোন এবং সিমেন্সের একটি কনসোর্টিয়াম দ্বারা নির্মিত হয়েছিল।এটি এসআরটিইটি (SRT ইলেকট্রিক ট্রেন কোম্পানী) দ্বারা পরিচালিত হয়, থাইল্যান্ডের রাজ্য রেলওয়ে (SRT) এর একটি সম্পূর্ণ মালিকানাধীন সহায়ক সংস্থা।প্রকল্পটির খরচ ছিল ২৫.৯ বিলিয়ন ভাট।
লংটি মূলত একই প্রান্তিককরণে নির্মিত হয়েছিল কারণ ব্যর্থ ব্যাঙ্কক এ্যালিভেটেড রোড এবং ট্রেন সিস্টেম (বিইআরটিএস) প্রকল্প হোপওয়েলের দ্বারা শুরু হয়েছিল, কিন্তু ১৯৯৭ সালে বন্ধ হয়ে গিয়েছিল যখন মাত্র ১০ শতাংশ সম্পন্ন হয়েছে।অনেক আগে নির্মিত বিইআরটিএস থামগুলি নতুন সিস্টেমের পথে দাঁড়িয়ে ছিল।ব্যাপক বিতর্ক এবং এআরএলএল-প্রকল্পে ব্যবহারের জন্য তাদের উপযুক্ততার উপর একটি প্রকৌশল পর্যালোচনার পর- এবং হোপওয়েলের-দ্য এসআরটি থেকে ক্ষতিপূরণের দাবির ফলে অবশেষে স্তম্ভগুলি ধ্বংস করে নতুন করে গড়ে তুলতে হবে।
মূলত ২০০৭ সালে সম্পন্ন হওয়ার কথা ছিল, হোপওয়েলের দুর্বলতা, একটি বর্ধিত দরপত্র প্রক্রিয়া এবং এসটিআর'র ভূ-সম্পত্তিতে অচলাবস্থা করে এমন বস্তি এবং সম্পত্তি মালিকদের কাছ থেকে একটি আইনি চ্যালেঞ্জ সিরিজ, বার বার প্রকল্পটি বিলম্বিত।২০০৯ সালের ২৩ শে অক্টোবর থেকে শুরু করে পরীক্ষামূলক পরীক্ষা চালানো হয়, যা ২০১০ সালের এপ্রিল থেকে জনসাধারণের জন্য উন্মুক্ত করে দেয়।
আইসিসি পূর্ব এশিয়া-প্রশান্ত মহাসাগরীয় অঞ্চল
পূর্ব এশিয়া-প্রশান্ত মহাসাগরীয় অঞ্চল () ১৯৮৩ সালে প্রতিষ্ঠিত ক্রিকেটের একটি সংগঠনবিশেষ। পূর্ব এশিয়া ও প্রাশান্ত মহাসাগরীয় ক্রীড়াঙ্গনে ক্রিকেটের মানোন্নয়ন ও প্রসারের লক্ষ্যে এটি প্রতিষ্ঠিত হয়। একটি আঞ্চলিক প্রশাসনিক সংগঠনের সদস্যদের নিয়ে এটি গঠিত। আন্তর্জাতিক ক্রিকেট কাউন্সিল বা আইসিসি'র নিয়ন্ত্রণে এটি পরিচালিত হয়।
মাইক ব্যানেট (কুস্তিগীর)
মাইকেল ব্যানেট (জন্ম: মে ১৬, ১৯৮৫) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মাইক কানেলিস নামে কুস্তি করেন। ব্যানেট পূর্বে টোটাল ননস্টপ অ্যাকশন রেসলিংয়ে "দ্য মিরাকল" মাইক ব্যানেট নামে কুস্তি করেছেন, সেখানে তিনি ১ বারের টিএনএ এক্স ডিভিশন চ্যাম্পিয়ন। এরও পূর্বে, তিনি রিং অফ অনারে (আরওএইচ) কুস্তি করেছেন, সেখানে তিনি সাবেক আরওএইচ ওয়ার্ল্ড ট্যাগ টিম চ্যাম্পিয়ন এবং নিউ জাপান প্রো রেসলিংয়ে (এনজেপিডাব্লিউ) আইডাব্লিউজিপি ট্যাগ টিম চ্যাম্পিয়ন। দুটি চ্যাম্পিয়নশিপই তিনি জয় করেছেন ম্যাট ট্যাভেনের সাথে। ব্যানেট এবং ট্যাভেন উভয়েই ওয়েস্ট ওয়ার্নিক, রড আইল্যান্ডে একটি রেসলিং স্কুল পরিচালনা করেন।
২০১৭ বাংলাদেশ প্রিমিয়ার লীগ
২০১৭ বাংলাদেশ প্রিমিয়ার লীগ (বিপিএল ৫ বা একেএস বিপিএল ২০১৭ নামে পরিচিত) যা বাংলাদেশ প্রিমিয়ার লীগের পঞ্চম আসর। বাংলাদেশের শীর্ষ স্তরের পেশাদার টুয়েন্টি২০ ক্রিকেট ফ্রেঞ্চাইজি লীগ। এই প্রতিযোগিতাটি বাংলাদেশ ক্রিকেট বোর্ড কর্তৃক আয়োজন করা হয় ও এতে সাতটি দল অংশগ্রহণ করে। এটি এই প্রতিযোগিতার পঞ্চম মৌসুম ও এই মৌসুম মূলত ২ নভেম্বর ২০১৭ তারিখে শুরু হয় ও ১২ ডিসেম্বর ২০১৭ তারিখে শেষ হয়।
ফাইনালে ঢাকা ডায়নামাইটসকে ৫৭ রানে পরাজিত করে রংপুর রাইডার্স প্রথম বারের মত শিরোপা লাভ করে।
২০১৭ সালের বিপিএল ড্রাফ্টটি ২০১৭ সালের ১৬ সেপ্টেম্বর অনুষ্ঠিত হয়, যেখানে একটি দল কমপক্ষে ৭ জন স্থানীয় খেলোয়াড় এবং ২ জন বিদেশী খেলোয়াড় কেনার সুযোগ পায়। এই আসরে একটি নতুন নিয়ম প্রয়োগ করা হয়, যার মাধ্যমে একটি দল ৪ জন বিদেশীর পরিবর্তে একটি ম্যাচে ৫ জন বিদেশী খেলোয়াড় অন্তর্ভুক্ত করার সুযোগ পায়।
অনুষ্ঠানে ৫১ জন স্থানীয় এবং ১৫ জন বিদেশীসহ মোট ৬৬ জন খেলোয়াড় বিক্রি হয়। রংপুর রাইডার্স সর্বোচ্চ ১৬ জন খেলোয়াড় কিনে।
এই মাঠগুলিতে সর্বমোট ৪৬টি ম্যাচ অনুষ্ঠিত হয়। ফাইনাল ঢাকায় অনুষ্ঠিত হয়।
এই দলগুলো এবারের মৌসুমে অংশগ্রহণ করবে:টীকা:
জব হ্যারি মেট সেজল
জব হ্যারি মেট সেজল (হিন্দি: जब हैरी मेट सेजल; অনুবাদ: যখন হ্যারির সেজলের সাথে সাক্ষাৎ হল) ২০১৭-এর ভারতীয় রোম্যান্টিক কমেডি চলচ্চিত্র। ছবিটির রচয়িতা এবং পরিচালক হলেন ইমতিয়াজ আলী। এই চলচ্চিত্রে প্রধান ভূমিকায় অভিনয় করছেন শাহরুখ খান এবং অনুষ্কা শর্মা। রব নে বানা দি জোড়ি (২০০৮) এবং জব তক হ্যায় জানের (২০১২) পর এটি চলচ্চিত্রটি শাহরুখ-অনুষ্কা জুটির তৃতীয় চলচ্চিত্র।
এই চলচ্চিত্রের চিত্রায়ন শুরু হয় ২০১৫ সালের এপ্রিলের এবং ২০১৬ সালের আগস্টে প্রাগ, আমস্টারডাম, ভিয়েনা, লিসবন এবং বুদাপেস্টে প্রধান চিত্রায়ন সম্পন্ন হয়। এই চলচ্চিত্রটি ২০১৭ সালের ৪ঠা আগস্ট মুক্তি পায়।
চলচ্চিত্রটির অন্যতম গান অরিজিৎ সিং এর কন্ঠে গাওয়া হাওয়ায়ে বেশ নাম কামায়। গানটির জন্য অরিজিৎ স্টার স্ক্রিন অ্যওয়র্ড এ সর্বশ্রেষ্ঠ নেপথ্য গায়কের স্থান পান।
আমিনুল ইসলাম (চিত্রশিল্পী)
আমিনুল ইসলাম (৭ নভেম্বর, ১৯৩১ - ৮ জুলাই, ২০১১) ছিলেন একজন বাংলাদেশী চিত্রশিল্পী। তিনি ঢাকা আর্ট কলেজের প্রথম ব্যাচের ছাত্র এবং প্রথম সরকারি গেজেটভুক্ত শিক্ষক। চিত্রকলায় অবদানের জন্য বাংলাদেশ সরকার তাঁকে ১৯৮১ সালে একুশে পদক এবং ১৯৮৮ সালে স্বাধীনতা পুরস্কারে ভূষিত করে।
আমিনুল ইসলাম ১৯৩১ সালের ৭ নভেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) টেটিয়া গ্রামে তার মামার বাড়িতে জন্মগ্রহণ করেন। তার শিক্ষাজীবন শুরু হয় ঢাকার মাহুতটুলী প্রাথমিক বিদ্যালয়ে। প্রাথমিক শিক্ষা শেষ করার পর তিনি আরমানিটোলা উচ্চ বিদ্যালয়ে ভর্তি হন। এসময়ে তিনি জাপানি, চীনা, ও ভারতীয় চিত্রশিল্পীদের কাজ অনুসরণ করতেন। তিনি জ্ঞানেন্দ্রনাথ ঠাকুরের কাজ পছন্দ করতেন। ১৯৪৭ সালে তিনি মেট্রিকুলেশন পাস করেন এবং চিত্রকলা বিষয়ে পড়াশুনার জন্য কলকাতা আর্ট কলেজে ভর্তি হতে যান। সেখানে তার জয়নুল আবেদীন, কামরুল হাসান, শফিউদ্দিন আহমেদের সাথে সাক্ষাৎ হয়। তারা তাকে পরামর্শ দেন যে তার কলকাতায় ভর্তি হওয়ার প্রয়োজন নেই কারণ ঢাকায়ই একটি আর্ট কলেজ হতে যাচ্ছে। তিনি জয়নুল আবেদীনের সাথে ঢাকায় ফিরে আসেন। ১৯৪৮ সালে নব্যপ্রতিষ্ঠিত গভর্নমেন্ট ইনস্টিটিউট অব আর্ট (বর্তমান চারুকলা অনুষদ, ঢাকা বিশ্ববিদ্যালয়) এ ভর্তি হন। ফলে তিনি ছিলেন এই প্রতিষ্ঠানের প্রথম ব্যাচের ছাত্র। হামিদুর রহমান, ইমদাদ হোসেন, ইসমাইল, আবদুল কাদের তার সহপাঠী ছিলেন। ১৯৫৩ সালে তিনি প্রথম বিভাগে স্নাতক সম্মান লাভ করেন এবং একই বছর ইতালি সরকারের বৃত্তি নিয়ে তিন বছরের জন্য ফ্লোরেন্সের আকাদেমি দেল বেল্লে আর্তে-এ উচ্চ শিক্ষা গ্রহণ করতে যান।
আমিনুল ১৯৫৬ সালে ইতালি থেকে দেশে এসে ঢাকা আর্ট কলেজের শিক্ষক হিসাবে যোগদান করেন। এই প্রতিষ্ঠানে তিনি প্রথম সরকারি গেজেটভুক্ত শিক্ষক। ১৯৭৮ সালে তিনি আর্ট কলেজের অধ্যক্ষ হিসেবে দায়িত্ব পালন করেন। ১৯৮৩ সালে নির্দিষ্ট সময়ের পূর্বেই তিনি শিক্ষকতা থেকে স্বেচ্ছায় অবসর নেন।
ঢাকার বিভিন্ন স্থানে আমিনুল ইসলামের করা ম্যুরালসমূহ হল:
আমিনুল ইসলাম ২০১১ সালের ৮ জুলাই বার্ধক্যজনিত কারণে ঢাকার গুলশান-২ তার নিজ বাসভবনে মৃত্যুবরণ করেন। ঢাকা বিশ্ববিদ্যালয়ের কেন্দ্রীয় জামে মসজিদে জুমার নামাজের পর তার জানাজার পর তাকে বনানী কবরস্থানে দাফন করা হয়।
ইন্টারনেট অব থিংস
ইন্টারনেট অব থিংস কে সংক্ষেপে আইওটি বলে, যার বাংলা অর্থ হল বিভিন্ন জিনিসপত্রের সাথে ইন্টারনেটের সংযোগ।
বিভিন্ন প্রয়োজনীয় যন্ত্র বা জিনিসপত্রকে অটোমেটিক করার জ‍ন‍্য এসবের সাথে কম্পিউটার সিস্টেম সংযুক্ত থাকে। উদাহরণ হিসাবে বলা যায় কাপড় ধোয়ার মেশিন। কাপড়ের পরিমান এবং ওজন বিভিন্ন ধরনের সেন্সর ব্যবহার করে পর্যবেক্ষণ করে কাপড় ধোয়ার কাজটি অটোমেটিক ভাবে করার জন‍্য এই মেশিনের সাথে কম্পিউটার সিস্টেম সংযুক্ত থাকে, যাকে আমরা এমবেডেড সিস্টেম(Embedded System) বলি।
জিনিসপত্রের এই কম্পিউটার সিস্টেমের সাথে ইন্টারনেটের সংযোগ দেয়ার মাধ্যমে আমরা তাকে বলছি ইন্টারনেট সংযোজিত জিনিসপত্র বা ইন্টারনেট অব থিংস। এই প্রযুক্তিতে আমাদের ঘরের বিভিন্ন ইলেক্ট্রনিক যন্ত্রপাতি যেমন টিভি, ফ্রিজ, লাইট এগুলো ইন্টারনেট এর সাথে সংযুক্ত থাকে এবং নেটওয়ার্কের এর সাথে সংযুক্ত থাকার কারনে এগুলো দিয়ে বিভিন্ন ধরনের কাজ করা যায়।
নিকটবর্তী ভবিষ্যতে 200 বিলিয়ন ডিভাইসের সাথে যুক্ত হওয়ার অনুমান রয়েছে। বাজারের মূল্য 80 বিলিয়ন ডলারে অনুমান করা হয়।
ইন্টারনেট অব থিংস পরিভাষাটির প্রচলন শুরু হয় ম্যাসাচুসেটস ইনস্টিটিউট অব টেকনোলজির অটো-আইটি সেন্টারের সহপ্রতিষ্ঠাতা এবং নির্বাহী পরিচালক কেভিন অ্যাশটনের মাধ্যমে। ১৯৯৯ সালে পি অ্যান্ড জি কোম্পানির একটি প্রজেক্টে কাজ করার সময় কেভিন ইন্টারনেট অব থিংস পরিভাষাটি ব্যবহার করেন।
আইওটি এখন শুধুমাত্র ডাটা সংগ্রহ করে সার্ভারে প্রদান করছে, কিন্তু আমরা এখন দ্বিতীয় ধাপে দেখতে পাচ্ছি যেখানে আমরা এই সেন্সর গুলো থেকে লব্ধ তথ্য গুলিকে কৃত্রিম বুদ্ধিমত্তা এর মাধ্যমে এটাকে যাচাই করে দেখতে পারবো। কৃত্রিম বুদ্ধিমত্তা প্যাটার্ন গুলোকে পর্যবেক্ষন করে দেখবে এখানে কোন এলার্ট বা গুরুত্বপূর্ণ তথ্য রয়েছে কিনা।
বিশ্বব্যাপী আইঅটি এখন একটি বড় ও সম্ভাবনাময় প্রযুক্তি। তাই বাংলাদেশের সরকার ও বিভিন্ন বেসরকারি প্রতিষ্ঠান এর গুরুত্ব অনুধাবন করে বিভিন্ন পদক্ষেপ নেয়া শুরু করেছে। বাংলাদেশ সরকার ইতোমধ্যে আইওটির বিভিন্ন প্রকল্পসহ মিরপুরে আইওটি ল্যাব নির্মাণের জন্য অনুদান দিয়েছে। সফটওয়্যার নির্মাতা প্রতিষ্ঠান ডাটা-সফট বাংলাদেশ সরকারের পৃষ্ঠপোষকতায় আইওটি নিয়ে বড় ধরণের প্রকল্প হাতে নিয়েছে। সুইডেনের নেটওয়ার্ক সেবাদাতা প্রতিষ্ঠান এরিকসন বাংলাদেশের জন্য ‘ইন্টারনেট অব থিংস’ নামের একটি পোর্টাল চালু করেছে।
ইয়েতি অভিযান
ইয়েতি অভিযান হল সৃজিত মুখোপাধ্যায় পরিচালিত একটি ভারতীয় রোমাঞ্চকর থ্রিলার চলচ্চিত্র। সুনীল গঙ্গোপাধ্যায়ের কাকাবাবু সিরিজের তৃতীয় উপন্যাস "পাহাড়চূড়ায় আতঙ্ক"-এর উপর ভিত্তি করে নির্মিত এবং শ্রীকান্ত মহতা, মহেন্দ্র সোনির এসভিএফ এন্টারটেইনমেন্ট ব্যানার প্রযোজিত এ চলচ্চিত্রে প্রধান ভূমিকায় অভিনয় করেছেন প্রসেনজিৎ চট্টোপাধ্যায় এবং আরিয়ান ভৌমিক। প্রথমে এটিকে বাংলাদেশ-ভারতের যৌথ উদ্যোগে নির্মিত হচ্ছে বলা হলেও পরবর্তীতে বাংলাদেশের জাজ মাল্টিমিডিয়া এর প্রযোজনা থেকে সরে আসে এবং ছবিটিতে করা বিনিয়োগ ফিরিয়ে নেয়।
কাকাবাবু এবং সন্তু এই ছবিতে হিমালয়ের কিংবদন্তি ইয়েতি রহস্য উন্মোচন করেন। কাকাবাবুর সংগ্রহে একটি দাঁত আসে। বিশেষজ্ঞরা অনুমান করেছেন যেটি হিমালয়ের বহুল প্রচলিত গল্পকথার চরিত্র ইয়েতি'র দাঁত। হিমালয় অভিযানে কাকাবাবু সন্তুকে নিয়ে বেরিয়ে পড়েন। শেরপাদের মধ্যে ইয়েতি নিয়ে আতঙ্ক থাকলেও প্রধান শেরপা মিংমা কাকাবাবুদের সাহায্য করে। মিংমা এবং নরবুর সাহায্যে তারা তুষারাবৃত পর্বতে ইয়েতির সন্ধান করতে থাকেন। কিন্তু পাহাড়ের ভেতরেই দেশবিরোধী ও সন্ত্রাসবাদী কার্যকলাপ যারা চালায় তাদের হাতে বন্দী হন কাকাবাবু ও সন্তু। বরফের নীচে সুড়ঙ্গ বানিয়ে তারা বাস করে। কাকাবাবুর চেষ্টায় উন্মোচিত হয় ইয়েতি রহস্যের।২০১৩ সালে সৃজিত মুখোপাধ্যায়ের পরিচালনায় কাকাবাবু সিরিজের প্রথম চলচ্চিত্র "মিশর রহস্য" মুক্তি পায়। এরপর দ্বিতীয় চলচ্চিত্র হিসেবে উপন্যাস "পাহাড়চূড়ায় আতঙ্ক"'কে বেছে নেওয়া হয়। ২২ মে চলচ্চিত্রটির দৃশ্যায়ণের কাজ শুরু হয়। দুইমাসব্যাপী দৃশ্যায়ণের কাজ শেষ হয় জুলাইয়ের প্রথম সপ্তাহে।
ভারত ও সুইজারল্যান্ডে চলচ্চিত্রটির দৃশ্যায়ণ করা হয়। সুইজারল্যান্ডে ছয়দিন ধরে চলচ্চিত্রটির কাজ চলে। যৌথ প্রযোজনার নীতিমালা অনুযায়ী বাংলাদেশ অংশে দৃশ্যধারণের জন্য সেখানে বরফ-পাহাড় তৈরি করে দৃশ্যায়ণের কথা থাকলেও পরবর্তীতে তা করা হয়নি।
শুরু থেকে চলচ্চিত্রটি ইন্দো-বাংলাদেশ যৌথ প্রযোজনায় নির্মিত বলে জানা যায়। কিন্তু শেষে বাংলাদেশের প্রযোজনা সংস্থা ছবিটি প্রযোজনা থেকে বিরত থাকে। তবে ১৯ আগস্ট, ২০১৭ তারিখে এর ট্রেইলার মুক্তি পেলে সেখানে বাংলাদেশ থেকে অভিনীত মিম ও ফেরদৌসকে এবং বাংলাদেশি প্রযোজনা প্রতিষ্ঠান জাজ মাল্টিমিডিয়াকে একবারের জন্যেও দেখা না গেলে বিতর্কের সৃষ্টি হয়। তবে জাজ মাল্টিমিডিয়া জানায় যৌথ প্রযোজনা নীতিমালা পালন করতে না পারায় তারা যৌথ প্রযোজনা থেকে সরে এসেছে এবং ছবিটি থেকে তাদের বিনিয়োগ সরিয়ে নিয়েছে বলে উল্লেখ করে প্রযোজনা সংস্থাটি।
ছবিটি ২০১৭ সালের ২২ সেপ্টেম্বর দুর্গা পূজায় মুক্তি পাবে। ছবিটি পশ্চিমবঙ্গে ১০০ এর বেশি (অনুমানিক ১৪০টি) পেক্ষাগৃহে মুক্তি পায়। এই ছবিটি বাংলা ভাষাতে নির্মিত হলেও নেপালি ভাষাতে ডাবিং করা হয় এবং ২২ সেপ্টেম্বর পশ্চিমবঙ্গের পাশাপাশি নেপালে ৫০ টি পেক্ষাগৃহে ইয়েতি অভিজান মুক্তি পায়। তবে নেপালি ভাষায় ডাবিং করে ছবিটির নাম দেওয়া হয় "ইয়েতি"। ইয়েতি অভিযান প্রথম বাংলা ছবি যেটি নেপালি ভাষাতে ডাবিং করে নেপালে মুক্তি পায়।
এটি বাংলা ভাষাতে প্রথমবারের মতো ৩ডি চলচ্চিত্র হিসাবে নির্মানের কথা থাকলেও, তবুও কিছুটা অবকাঠামোর অবনতির কারণে ইয়েতি অভিযান চলচ্চিত্টি ৩ ডিতে নির্মানের চূড়ান্ত পরিসমাপ্তি ঘটেছে। পশ্চিমবঙ্গে পর্যাপ্ত ৩ডি পর্দার অভাব থাকার কারনে ছবিটি ৩ ডি ফর্মাটে নির্মান থেকে পিছিয়ে আসে প্রযোজনা সংস্থা। মাল্টিপ্লেক্সের রিপোর্ট অনুযায়ী, একটি ফিল্ম একটি ৩ডি সংস্করণ সবসময় তার ২ডি সংস্করণ তুলনায় ভাল পুল আছে।
গুর্জিপাড়া দ্বি মূখী দাখিল মাদ্রাসা
গুর্জিপাড়া দ্বি মূখী দাখিল মাদ্রাসা বাংলাদেশের রংপুর জেলার পীরগঞ্জ উপজেলাধীন ৩নং বড়দরগাহ ইউনিয়নের গুর্জিপাড়া গ্রামে অবস্থিত।
গুর্জিপাড়া গ্রামের বিশিষ্ঠ শিক্ষানুরাগী ১। আলহাজ আঃ হাকিম প্রধান ২। আঃ জব্বার প্রধান ৩। আঃ লতিব প্রধান তাহাদের দান কৃত ১ একর ১শতক জমির উপর ১৯৮৫ ইং সালের অত্র মাদ্রাসাটি প্রতিষ্ঠা করেন। মেইন রোড সংলগ্ন মনোরম পরিবেশে মাদ্রাসাটি অবস্থিত।।
গুর্জিপাড়া কে.পি দ্বি-মূখী উচ্চ বিদ্যালয়
গুর্জিপাড়া কে.পি দ্বি-মূখী উচ্চ বিদ্যালয় বাংলাদেশের রংপুর জেলার পীরগঞ্জ উপজেলাধীন ৩নং বড়দরগাহ ইউনিয়নের গুর্জিপাড়া গ্রামে অবস্থিত। বিদ্যালয়টি রংপুর হতে ভেন্ডাবাড়ী রোডের গুর্জিপাড়া বাজারের পূর্ব পার্শ্বে এবং বিশ্বরোডের পশ্চিম পার্শ্বে অবস্থিত।
বাংলাদেশের স্বাধীনতার পূর্বেই ১৯৬৬ইং সালে অত্র এলাকার শিক্ষানুরাগী, সমাজ সেবক, রাজনীতিবিদ, ব্যবসায়ী সহ সর্বস্তরের ব্যক্তিগন শিক্ষার আলো প্রসারিত করার লক্ষ্যে রংপুর জেলার পীরগঞ্জ উপজেলা সদর থেকে ১০ কিঃমিঃ উত্তর দিকে ৩নং বড়দরগাহ ইউনিয়নের গুর্জিপাড়া গ্রামে বিদ্যালয়টি প্রতিষ্ঠিত করেন। উক্ত প্রতিষ্ঠানটির প্রতিষ্ঠাতা অত্র ইউনিয়নের পার্বতীপুর গ্রামের কদর উল্ল্যা প্রধান। যে কারনে উক্ত প্রতিষ্ঠানটি গুর্জিপাড়া কে.পি. দ্বি-মূখী উচ্চ বিদ্যালয় নামে পরিচিত।
লিপস্টিক আন্ডার মাই বোরখা
লিপস্টিক আন্ডার মাই বোরখা (; "আমার রোরখার নিচে লিপস্টিক") অলঙ্কৃতা শ্রীবাস্তব পরিচালিত একটি ভারতীয় চলচ্চিত্র। যার প্রযোজনা করেছেন প্রকাশ ঝা। চলচ্চিত্রটির প্রথম ট্রেইলর মুক্তি পায় ২০১৬ সালে ১৪ অক্টোবর। বেশ কয়েকটি আন্তর্জাতিক চলচ্চিত্র উৎসবে ছবিটি প্রদর্শিত হয়েছে এবং কয়েকটি পুরষ্কারও পায়।একটি ছোট শহরে বসবাস করা ৪ নারী চরিত্রকে কেন্দ্র করে গড়ে উঠেছে লিপস্টিক আন্ডার মাই বোরখা ছবির কাহিনী। কলেজ পড়ুয়া যুবতী, বিউটিশিয়ান, গৃহিণী আর একজন ৫৫ বছর বয়সী বিধবা। এই চারজনের মনের ভেতরে লুকানো ইচ্ছেগুলি নিয়েই এই চলচ্চিত্র। ভোপাল শহরের পটভূমিতে এই ছবির গল্পকে চিত্রায়িত করা হয়েছে।
রেহানা প্রতিদিন একটু একটু করে স্বপ্ন দেখে গায়িকা মিলি সাইরাস হওয়ার। তবে তাঁর স্বপ্ন এক-আধবার আশার আলো দেখলেও, তা আবার স্তিমিত হয়ে যায়। স্বপ্নের এই লুকোচুরি অনেকটা বোরখার আড়ালে চলে যাওয়া তাঁর মুখের লুকোচুরির মতো। যে মুখ বোরখা থেকে বেরিয়ে দুচোখে শুষে নেয় গোটা দুনিয়া, আর তার পরক্ষণেই চলে যায় আড়ালে।
অন্যদিকে , শিরিন (কঙ্কনা সেন শর্মা) নিজের স্বামীকে নিয়ে ভীষণভাবে অখুশি। কারণ তাঁর স্বামীর কাছে সে একটা যৌনসুখের মাংসল বস্তু ছাড়া কিছুই নয়। অন্যদিকে নিজের যাবতীয় মুক্তি ভাবনা নিয়ে বাঁচেন ৫৫ বছরের উষা পরমার (রত্না পাঠক শাহ)। লীলা নামের আরেক চরিত্রও ডানা মেলতে চায় নিজের বহু দমিয়ে রাখা কামনা-বাসনার দুনিয়ায়। তবে তা সবই এসে আটকে যায় কোথাও একটা। আর সেই জয়গা থেকেই এই ৪ চরিত্রের লড়াই।
লিপস্টিক আন্ডার মাই বোরখা ছবিটি ২০১৭ সালের ২১ জুলাই মুক্তি পায়।
জি এ মান্নান
গাজী আলিমুদ্দিন মান্নান (১৯৩০ - ১৯৯০; জি এ মান্নান নামে বেশি পরিচিত) ছিলেন একজন বাংলাদেশী নৃত্যশিল্পী ও নৃত্য পরিচালক। তিনি ছিলেন বুলবুল ললিতকলা একাডেমির নৃত্য শিক্ষক এবং নিক্কণ ললিতকলা একাডেমির প্রতিষ্ঠাতা। নৃত্যকলায় অবদানের জন্য বাংলাদেশ সরকার তাঁকে ১৯৮২ সালে দেশের সর্বোচ্চ বেসামরিক পুরস্কার একুশে পদকে ভূষিত করে।
মান্নান ১৯৩০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লায় জন্মগ্রহণ করেন। তার প্রকৃত নাম গাজী আলিমুদ্দিন মান্নান। কুমিল্লার আরেক নৃত্যশিল্পী ও নৃত্য পরিচালক শান্তিবর্ধন তাকে মুম্বই যাওয়ার আহ্বান জানান। মান্নান সেখানে শান্তিবর্ধনের নিকট নৃত্যকলায় দক্ষতা অর্জন করেন এবং শান্তিবর্ধনের লিটল বেলে গ্রুপে সদস্য হন। মুম্বইয়ে তিনি 'মনীষকুমার' নামে পরিচিত ছিলেন।
পঞ্চাশের দশকের শেষে মান্নান মুম্বই থেকে ঢাকা ফিরে আসেন এবং ছদ্মনাম ত্যাগ করে আসল নামে আবির্ভূত হন। ১৯৫৮ সালে বুলবুল ললিতকলা একাডেমির (বাফা) নৃত্য শিক্ষক অজিত সান্ন্যাল তার নিজ গ্রাম পশ্চিমবঙ্গের বর্ধমানে ফিরে গেলে তার স্থলে মান্নান নতুন শিক্ষক হিসেবে যোগদান করেন। বাফায় যোগ দেওয়ার পর পল্লীকবি জসীম উদ্‌দীনের কাব্যগ্রন্থ "নকশী কাঁথার মাঠ" নৃত্যনাট্য মঞ্চস্থ করেন। এই নৃত্যনাট্যের গ্রন্থনা ও মূল পরিকল্পনায় ছিলেন কেএম মুজতবা, সঙ্গীত পরিচালনা করেন ওস্তাদ খাদেম হোসেন খান, এবং গানে কণ্ঠ দেন বেদারউদ্দিন আহমদ ও নীনা হামিদ। এ নৃত্যনাট্যে মান্নান রূপাই চরিত্রে এবং রাহিজা খানম ঝুনু সাজু চরিত্রে অংশ করেন।
জি এ মান্নানের খ্যাতি ছড়িয়ে পড়লে তিনি বুলবুল ললিতকলা একাডেমি থেকে বের হয়ে ঢাকার শান্তিনগরে নিক্কণ ললিতকলা একাডেমি প্রতিষ্ঠা করেন। পরবর্তীতে তিনি পাকিস্তান ইন্টারন্যাশনাল এয়ারলাইনস (পি.আই.এ)-এর পারফর্মিং আর্টস একাডেমিতে নৃত্য পরিচালক পদে যোগদান করেন। বাংলাদেশের স্বাধীনতার পর তিনি বাংলাদেশ পারফর্মিং আর্টস একাডেমিতে এবং পরে বাংলাদেশ শিল্পকলা একাডেমিতে নৃত্য পরিচালকের দায়িত্ব পালন করেন। পাশাপাশি তিনি "আসিয়া" (১৯৬০), "নয়ন তারা" (১৯৬৭), "দি রেইন" (১৯৭৬), "লাল সবুজের পালা" (১৯৮১) চলচ্চিত্রে নৃত্য পরিচালনা করেন।
মান্নান ১৯৯০ সালের ১ মার্চ ঢাকায় মৃত্যুবরণ করেন।
রায়সেনা
রায়সেনা (বৈজ্ঞানিক নাম: "Delias belladonna(Fabricius)") এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এর সদস্য।
রায়সেনা এর প্রসারিত অবস্থায় ডানার আকার ৮০-১০০ মিলিমিটার দৈর্ঘ্যের হয়।
ভারতে প্রাপ্ত রায়সেনা এর উপপ্রজাতি হল-
রায়সেনাদের সাধারণত ভারত এর হিমাচল প্রদেশ থেকে অরুণাচল প্রদেশ পর্যন্ত দেখা যায়। এদের সাধারণত হিমালয় এর পাদদেশ অঞ্চলের ৫০০ মিটার থেকে ৩০০০ মিটার উচ্চতা পর্যন্ত দেখা যায়। গ্রীষ্মকাল থেকে পরবর্তী বর্ষাকাল পর্যন্ত অর্থাৎ এপ্রিল থেকে অক্টোবর মাস অবধি এদের প্রাদুর্ভাব বেশী। তবে শীতকালে এরা হিমালয়ের পাদদেশ অঞ্চল এবং শিবালিক হিমালয়ের আশে পাশের অঞ্চলে পরিযায়ীতা করে।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিপৃষ্ঠের মূল রঙ ধূসর কালচে বাদামী অথবা কালো। সামনের ডানায় নিম্নলিখিত হালকা সাদা দাগ ছোপগুলি দেখা যায়-
সেল এর বহিঃপ্রান্তের শেষভাগে একটি তীর্যক সাব-এপিকাল বার অথবা দন্ডাকৃতি দাগ চোখে পড়ে। ডিসকাল অংশের উপরিভাগে ৩টি ছোপ এর একটি সারি কৌনিক ভাবে অবস্থিত; মধ্যবর্তী ছোপটি অপর দুটির সাথে বাইরের দিকে কৌনিক অবস্থান সৃষ্টি করেছে। ডিসকাল অংশের নিম্নভাগে ৩টি ছোপ এর সারি ভিতরের দিকে তীর্যকভাবে অবস্থিত। অধিকাংশ নমুনাতেই সেলে অবস্থিত তীর্যক দন্ডাকৃতি দাগটি এবং ডিসকাল ছোপ সারির নিচের দিকের দুটি ছোপ অস্পষ্টভাবে ভিতরের দিকে প্রসারিত হয়ে থাকে। বড় এবং প্রায় গোলাকৃতি সাবটার্মিনাল ছোপের সারিটি সম্পূর্ন এবং টার্মিনাল প্রান্তরেখার প্রায় সমান্তরাল ভাবে অবস্থিত। সাব-টার্মিনাল ছোপগুলি ভিতরের দিকে অপেক্ষাকৃত সুস্পষ্ট ও সাদা এবং বাইরার দিকে অস্পষ্ট ও কালচে আঁশ দ্বারা ছাওয়া।
পিছনের ডানায় ১ক, ১ এবং ২ নং ইন্টারস্পেস জুড়ে ডরসাল প্রান্তরেখা ও বেসাল অর্দ্ধ সাদাটে, এপিকাল অর্দ্ধ কমবেশী জোরালোভাবে উজ্জ্বল হলুদ রঙ্গে রঞ্জিত। ৭ ও ৮ নং ইন্টারস্পেসের বেস বা গোড়ার দিকে একটি বড় ডিম্বাকৃতি হলুদ ছোপ বিদ্যমান। সেল এর মধ্যে একটি চওড়া অস্পস্ট ফ্যাকাশে সাদা দাগ দেখা যায়। এই সারিটি ৫ নং ইন্টারস্পেসে বাইরের দিকে কৌনিক অবস্থান সৃষ্টি করেছে এবং এই সারির পশ্চাতভাগের ছোপগুলিতে কম বেশী হলুদের আভা লক্ষ্য করা যায়। সাবটার্মিনাল সাদাটে ছোপের সারিটি উপরের ডানা সাবটার্মিনাল ছোপ সারিরই অনুরূপ, তবে নিচের সারিটিতে ইষদ হলুদের ছোয়া চোখে পড়ে।
ডানার নিম্নপৃষ্ঠের মূল রঙ উপরিপৃষ্ঠেররই ন্যায়, তবে অধিকতর ঘন কালচে বাদামী অথবা ঘন কালো। ডানার দাগ-ছোপগুলি উপরিপৃষ্ঠের অনুরূপ, কিন্তু অধিকতর সুস্পষ্ট এবং পরিচ্ছন্ন গঠনযুক্ত। সামনের এবং পিছনের উভয় ডানাতেই সাবটার্মিনাল ছোপের সারি কম-বেশী খাঁজ কাটা এবং প্রতিটি ছোপের মধ্যভাগ দিয়ে একটি করে শিরা গেছে। সামনের ডানার সাবটার্মিনাল ছোপ এর সারির উপরের দিকের ৩টি ছোপ এবং পিছনের ডানার সাবটার্মিনাল ছোপগুলির সবকটিই হলুদ, পিছনের ডানার ডরসাল মার্জিন এবং সেল এর মধ্যকার লম্বাটে ছোপটি হলুদ, তবে ডিসকাল ছোপের সারিটি একই রঙ্গে অঞ্জিত নয়-সারির মধ্যভাগের ছোপগুলি হলুদের বদলে সাদা এবং সাদায়-হলুদে মেশানো।
শুংগ, মাথা, থোরাক্স এবং উদর কালো। শুংগ অস্পষ্ট সাদা বলয় যুক্ত, উদরদেশের নিম্নভাগে সাদা।
স্ত্রী নমুনা পুরুষ নমুনারই অনুরূপ, তবে স্ত্রী নমুনার ডানার মূল রঙ সর্বদাই অপেক্ষাকৃত ফ্যাকাসে ও অনুজ্জ্বল, স্ত্রী নমুনার ডানার উপরিপৃষের দাগ-ছোপগুলি তুলনামূলকভাবে অস্পষ্ট এবং সামনের ডানায় (উভয় পৃষ্ঠে) সাবটার্মিনাল ছোপের সারি পুরুষ নমুনা অপেক্ষা প্বার্শপ্রান্তরেখা থেকে অধিক দূরে অবস্থিত।
ঝর্নার ধারে ভেজা জমিতে এদের বেশীরভাগ সময় দেখা যায়। Aesculus indica এবং Prunus sp. এর অন্তর্ভুক্ত উদ্ভিদের ফুলের প্রতি এদের আসক্তি প্রবল।
ডানা ব্রুক
অ্যাশলি মে সেবেরা (জন্ম: নভেম্বর ২৯, ১৯৮৮) হলেন আমেরিকান বডিবিল্ডার, ফিটনেস প্রতিযোগী, মডেল এবং পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ডানা ব্রুক নামে কুস্তি করেন।
মোজো রৌলি
ডিন মুহতাদি (জন্ম: জুলাই ১৭, ১৯৮৬) হলেন একজন মার্কিন পেশাদার কুস্তিগীর এবং সাবেক ডিফেন্স লাইনম্যান। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মোজো রৌলি নামে কুস্তি করেন। তিনি ২০১৩ সালে রেসেলম্যানিয়া ৩৩ এ আন্দ্রে দ্য জায়ান্ট মেমোরিয়াল ট্রফি জয়লাভ করেছেন। বর্তমানে তিনি জ্যাক রাইডারের সাথে দ্য হাইপ বয়েজের সদস্য হিসেবে কুস্তি করেন।
ব্যাটেলগ্রাউন্ড (২০১৭)
ব্যাটেলগ্রাউন্ড (২০১৭) ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন এবং ডাব্লিউডাব্লিউই দ্বারা প্রযোজিত স্ম্যাকডাউন ব্রান্ডের ডাব্লিউডাব্লিউই নেটওয়ার্কের অনুষ্ঠান। এটি ২০১৭ সালের ২৩ জুলাই পেন্সিল্‌ভেনিয়ায় ফিলাডেলফিয়ার ওয়েলস ফারগো সেন্টারে অনুষ্ঠিত হয়েছে। এটি ব্যাটেলগ্রাউন্ড কালানুক্রমিকের পঞ্চম অনুষ্ঠান।
কার্টিস এক্সেল
জোসেফ কার্টিস হেনিগ (জন্ম: অক্টোবর ১, ১৯৭৯) হলেন একজন মার্কিন পেশাদার কুস্তিগীর এবং অভিনেতা। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে কার্টিস এক্সেল নামে কুস্তি করেন। হেনিগ ২০১০ সালে অভিষেকের পর, মাইকেল ম্যাকগিলিকাট্টি রিং নামে দ্য নেক্সাসের সদস্য হিসেবে কুস্তি করেছেন। তিনি পূর্বে উন্নয়নমূলক ব্রান্ড ফ্লোরিডা চ্যাম্পিয়নশীপ রেসলিংয়ে (এফসিডাব্লিউ) কুস্তি করেছেন এবং ডাব্লিউডাব্লিউই এনএক্সটির ২য় আসরের প্রতিযোগী ছিলেন। ২০১১ সালে, হেনিগ ডেভিড ওটুঙ্গার সাথে ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করেছেন। তখন তিনি দ্য নিউ নেক্সাসের সদস্য ছিলেন। মে ২০১৩ সালে, হেনিগ কার্টিস এক্সেল নামে রিং নামে তার ক্যারিয়ার শুরু করেন এবং তার বাবা "মি. পারফেক্ট" কার্ট হেনিগ এবং তার পিতামহ ল্যারি "দ্য এক্স" হেনিগকে সম্মাননা জানান। পরবর্তীতে তিনি ডাব্লিউডাব্লিউই আন্তঃমহাদেশীয় চ্যাম্পিয়নশিপ জয়লাভ করেন।
টালা জলবিদ্যুৎ কেন্দ্র
টালা জলবিদ্যুৎ কেন্দ্র বা টালা হাইড্রোইলেক্ট্রিক পাওয়ার স্টেশন () হল ভুটানের চুখা জেলার ওয়াংচু নদীতে নির্মিত জলবিদ্যুৎ কেন্দ্র।এই স্টেশনটি একটি ৯২ মিটার (৩০২ ফুট) লম্বা মাধ্যাকর্ষণ বাঁধ যার একটি বিদ্যুৎ স্টেশন (২৬ ° 50'২৬.৬৬" উত্তর ০৮৯ ° ৩৫'১২.৫৫" পূর্ব) যা ২২ কিলোমিটার (১৪ মাইল) লম্বা সুড়ঙ্গ দিয়ে জলের প্রবাহ তৈরি করে বিদ্যুৎ উৎপাদন করে।ছয়টি ১৭০ মেগাওয়াট পেল্টন টারবাইন-জেনারেটর রয়েছে বিদ্যুৎ কেন্দ্রটিতে। বাঁধ এবং বিদ্যুৎ কেন্দ্রের মধ্যে ৮৬০ (২,৮২২ ফুট) মিটার উচ্চতার একটি জলবাহী মাথা পার্থক্য দেয়।
প্রকল্পটি প্রারম্ভিক নির্মাণ ১৯৯৭ সালে শুরু হয় এবং ১৯৯৯ সাল পর্যন্ত প্রধান কাজ চলছিল। প্রথম জেনারেটর ৩১ জুলাই ২০০৬ তারিখে কমিশন করা হয় এবং ৩০ মার্চ ২০০৭ চালু হয়। প্রকল্প খরচ প্রায় $ ৯০০ মিলিয়ন এবং ভারত দ্বারা অনুদান ও ঋণের মাধ্যমে ৯% সুদের হারে অর্থায়ন করা হয়েছিল।তিনটি ৪৪০ কিলোবাইট ট্রান্সমিশন লাইনের মাধ্যমে বিদ্যুৎকেন্দ্রটি থেকে উৎপন্ন বিদ্যুৎ ভারতে রপ্তানি করা হয়।
বিদ্যুৎ কেন্দ্রটি দেশের বৃহত্তম জলবিদ্যুৎ প্রকল্প এবং ১৯৮৮ সালে চুখা প্রকল্প (৩৩৬ মেগাওয়াট), ২০০১ সালে কুরিখু (৬০ মেগাওয়াট) এবং ২০০৫ সালে বসুখো (৪০ মেগাওয়াট) প্রকল্পের পরে চতুর্থ প্রকল্প। বিদ্যুৎ রাজস্বের আয় কম হবে না বলে আশা করা হয়েছিল ।২০০৯ সালে বিদ্যুৎ রাজস্বের আয় হয় সরকারের সমগ্র রাজস্বের ৬০% এর চেয়েও বেশি। তবুও ভুটানদের মাত্র ৬৬% এবং তার গ্রামের ৩৯% বিদ্যুতায়িত হয়।
ভারত-ভূটান সম্পর্ক
হিমালয়ের দেশ  ভুটান ও ভারতের প্রজাতন্ত্রের মধ্যে দ্বিপক্ষীয় সম্পর্কগুলি ঐতিহ্যগতভাবে খুব ঘনিষ্ঠ এবং উভয় দেশ একটি "বিশেষ সম্পর্ক" ভাগ করে নিয়েছে। ভুটান এর পররাষ্ট্র নীতি, প্রতিরক্ষা এবং বাণিজ্য উপর ভারত প্রভাবশালী রয়েছে।২০১২-১৩ অর্থবছরে, ভারতের রাষ্ট্রপতির বাজেটে ৬০০ মিলিয়ন মার্কিন ডলার (প্রায় ₹৩০ বিলিওন কোটি ) দাঁড়িয়েছিল।২০১৫-১৬ অর্থবছরে ভুটানকে ভারতের বৈদেশিক সাহায্যের সর্বাধিক সুবিধাভোগী হিসেবে গড়ে তোলার জন্য বছরে প্রায় ৯৮৫ মিলিয়ন মার্কিন ডলার (₹৬১.৬০ বিলিয়ন ) ভুটানে পৌঁছায়।ভুটান এর প্রধানমন্ত্রী, তশেরিং টোগায়, আগস্ট ২০১৩ সালে নতুন দিল্লি তাঁর ভ্রমণের সময় তার দেশের জন্য ₹ ৫৪ বিলিয়ন টাকা (মার্কিন $ ১৯ মিলিয়ন, চুক্তি সাক্ষর সময়ে বিনিময় হার অনুযায়ী) একটি অতিরিক্ত সাহায্য প্যাকেজ পায়। ভুটানের ১১ তম পঞ্চবার্ষিকী পরিকল্পনার জন্য এই পরিমাণ (₹ ৪৫ বিলিয়ন) এর সংশোধন করা হয়েছে।পূর্ব পরিকল্পনা পরিকল্পনার বাকি প্রকল্পগুলির জন্য ₹ ৪ বিলিয়ন টাকা ছিল।অবশিষ্ট ₹৫ বিলিয়ন ভুটানের ধীর অর্থনীতির জন্য ভারতের "অর্থনৈতিক উদ্দীপনা প্যাকেজ" অংশ ছিল।ভারত ভুটানে ১,৪১৬ মেগাওয়াটের ৩ টি জলবিদ্যুৎ প্রকল্প পরিচালনা করে এবং ২,১২৯ মেগাওয়াট এর আরও তিনটি নির্মাণ কাজ চলছে। 
ভুটান ইতিহাসের বেশিরভাগ অংশে, বাইরের জগত থেকে নিজেকে বিচ্ছিন্নতা রক্ষা করেছে, আন্তর্জাতিক সংস্থা থেকে বেরিয়ে এসে কয়েকটি দ্বিপাক্ষিক সম্পর্ক বজায় রেখেছে।ভুটান ১৯১০ সালে একটি চুক্তি স্বাক্ষর করার পর ব্রিটিশ ভারত থেকে একটি রক্ষাকবচ হিসাবে প্রতিষ্ঠা করে, যার ফলে ব্রিটিশরা তার বৈদেশিক বিষয় এবং প্রতিরক্ষা "নির্দেশ" করার অনুমতি পায়।ভুটান ১৯৪৭ সালে ভারতের স্বাধীনতার স্বীকৃতি অর্জনের প্রথম এবং ভুটান ও ভারত উভয়ের সাথে দ্বিপাক্ষিক সম্পর্ক বজায় রেখে উভয় দেশই তিব্বতে চুক্তি স্বাক্ষর করে।নেপাল ও ভুটান তার "হিমালয় সীমান্ত" নিরাপত্তা নীতি কেন্দ্রীয় হতে উদ্ধৃতি প্রয়োজন ।ভারত ভুটানের সাথে ৬০৫ কিলোমিটার (৩৭৬ মাইল) সীমানা ভাগ করে নেয় এবং তার বৃহত্তম ব্যবসায়িক অংশীদার হয়, তার ৯৮ শতাংশ রপ্তানি এবং ৯০ শতাংশ আমদানি করে।
কলম ইউনিয়ন
কলম ইউনিয়ন সিংড়া উপজেলার অন্তর্গত ৪ নং ইউনিয়ন।
কলম ইউনিয়ন সিংড়া উপজেলার একটি বিখ্যাত ইউনিয়ন। এটি সিংড়ার ৪ নং ইউনিয়ন। এর বর্তমান চেয়ারম্যান হচ্ছেন মইনুল হক চুনু। এই ইউনিয়নে মোট ২৭ টি গ্রাম, ৪টি উচ্চবিদ্যালয়, ১৪ টি মৌজা এবং ১ টি মহাবিদ্যালয় রয়েছে।
কলম ইউনিয়নের মোট আয়তন ৩০.৭৭ বর্গকিলোমিটার। এই ইউনিয়নে মোট জন্যসংখ্যা ২৫ হাজার। এর মধ্যে পুরুষ ১৩ হাজার এবং মহিলা ১২ হাজার।